wickkiey/tamil-wikipedia-chunked huggingface dataset:
# உமா தேவி பாடி

## செயல்பாடுகள்

இவர், தனது சாதியைச் சேர்ந்த பெண்களின் எதிர்பார்ப்புகளுக்கு தீர்வு காணவும், அவர்களின் எதிர்காலத்திற்கான சிறந்த வாய்ப்புகளை வழங்குவதற்காகவும் தனது பாலியல் வாழ்க்கையிலிருந்து வெளியேறினார். 40 வயதில், ஒரு சர்வதேச அரசு சாரா அமைப்பான *ஆக்சன் எய்ட்* என்ற நிறுவனத்தின் ஆதரவுடன், மேற்கு நேபாளத்தின் திக்காபூரில் ஒரு வாடகை வீட்டில் பாடி சாதியைச் சேர்ந்த 25 சிறுவர் சிறுமிகளுக்காக ஒரு விடுதி அமைத்தார். குழந்தைகளுக்கு அங்கு தங்குமிடம் வழங்கப்பட்டு உள்ளூர் பள்ளிக்கு அனுப்பப்படுவதோடு, அவர்களின் கல்வியறிவு பெருக நடவடிக்கை எடுத்தார். இந்த திட்டத்தின் வெற்றி தற்போது கட்டுமானத்தில் உள்ள ஒரு பெரிய திட்டத்திற்கு வழிவகுத்தது. இது எதிர்காலத்தில் 100க்கும் மேற்பட்ட குழந்தைகளுக்கு உதவுவதை நோக்கமாகக் கொண்டுள்ளது.  
பின்னர், இரண்டு ஆண்டுகளுக்குப் பிறகு, 2007இல், இவர் தனது பாடி சமூகத்தின் உரிமைகளுக்காக ஆதரவு தெரிவிக்கும் 48 நாள் பாடி இயக்கம் என்று அறியப்பட்ட இயக்கத்தின் தலைவரானார். அந்த காலகட்டத்தில், இவர், 23 கிராமங்களைச் சேர்ந்த சுமார் 500 பாடி ஆர்வலர்களை அவர்களின் கிராமங்களிலிருந்து காட்மாண்டுவில் உள்ள சிங்க அரண்மனைக்கு அழைத்துச் சென்றார். அங்கு இவர்கள் பிரதமர் அலுவலகத்திலும், பசுபதிநாத் கோவிலுக்கு வெளியேயும் அமைதியான போராட்டங்களை நடத்தினர். பாடி சமூகத்தின் வாழ்க்கை நிலைமைகளை மேம்படுத்த 2005 உச்சநீதிமன்ற உத்தரவை அமல்படுத்த வேண்டும் எனவும், 26 கோரிக்கைகளுக்கு தீர்வு காணப்பட வேண்டும் எனவும், விபச்சாரம் மற்றும் தீண்டாமையை முடிவுக்கு கொண்டுவர வேண்டும் எனவும், தங்கள் சமூகத்திற்கு நிரந்தர தங்குமிடம் வேண்டும் எனவும், தங்களின் பிறப்புகளை பதிவு செய்து, தங்களின் குழந்தைகளுக்கு தாயின் பெயரில் குடியுரிமை வழங்கவேண்டும் என்பதும் இவர்களின் கோரிக்கையில் அடங்கும். இவர்களின் கோரிக்கைகள் அரசால் கேட்கப்படாமல் இருந்தபோது, இவர் போராட்டத்தை தீவிரப்படுத்தினார். இவர் அரை நிர்வாணமாக அரசாங்கத்தின் கவனத்தை ஈர்த்தார். போராட்டத்தில் இருந்த மற்ற பெண்களும் இவரது முன்மாதிரியைப் பின்பற்றினர். இந்த நடத்தை ஊடகங்களின் கவனத்தை ஈர்த்ததுடன், இந்த விவகாரத்திற்கு சர்வதேச கவனமும் வழங்கப்பட்டது. செப்டம்பர் 10, 2007 அன்று, இவரை சந்திக்கவும், பாடி சமூகத்திற்காக ஒரு பொது குடியிருப்பு திட்டத்தை அறிமுகப்படுத்தவும் அரசாங்கம் ஒப்புக்கொண்டது.
# உமா தேவி பாடி

## கௌரவம்

இவரது செயல்பாட்டை அங்கீகரிக்கும் விதமாக, இவர் 2018 ஆம் ஆண்டில் பிபிசி தன்து 100 பெண்களின் பட்டியலில் இவரை இடம்பெறச் செய்தது.
# உமா தேவி பாடி

## 2017 தேர்தல்கள்

2017 ஆம் ஆண்டில், மாகாண எண் 7க்கான தேசிய சட்டமன்ற உறுப்பினராக உமா தேவி தேர்ந்தெடுக்கப்பட்டார். இவர் பாடி சமூகத்தை பிரதிநிதித்துவப்படுத்தும் முதல் தேர்ந்தெடுக்கப்பட்ட உறுப்பினர் ஆனார். 2007 முதல், பாடி சமூகத்திற்கான வாழ்க்கை நிலைமைகள், கல்வி மற்றும் வாய்ப்புகளை மேம்படுத்த நேபாள அரசாங்கத்தின் முயற்சிகள் மந்தமாக உள்ளன என்று குற்றம் சாட்டினார். தான் அரசாங்கத்திற்குள் செயல்படுவதன் மூலம் அந்த மாற்றங்களை விரைவுபடுத்து முடியும் என்று நம்புவதாகக் கூறினார்.
# சவாலே சமாளி (2015 திரைப்படம்)

**சவாலே சமாளி** (*Savaale Samaali*) என்பது 2015ஆம் ஆண்டு வெளியான இந்தியத் தமிழ் நகைச்சுவை-நாடகத் திரைப்படம் ஆகும். இப்படத்தில் அசோக் செல்வன், பிந்து மாதவி ஆகியோர் முக்கியக் கதாபாத்திரங்களில் நடித்துள்ளனர்., நாசர், ஜெகன் , கருணாஸ் ஆகியோர் துணை வேடங்களில் நடித்துள்ளனர். இப்படத்தை நடிகர் அருண் பாண்டியன் தயாரிக்க, தமன் இசையமைத்தார். படத்தின் பணிகள் 2014 சூன் மாதத்தில் *கெக்க பொக்க* என்ற தற்காலிகப் பெயரில் துவங்கியது. பின்னர் 4 செப்டம்பர் 2015 அன்று படம் வெளியானது.
# சவாலே சமாளி (2015 திரைப்படம்)

## நடிகர்கள்

- அசோக் செல்வன் - கார்த்திக்
- பிந்து மாதவி - திவ்யா
- ஜெகன் - பில்லா
- கருணாஸ் - கருணாகரன்
- நாசர் - சமுத்திரக்கனி
- சுவாதி - பூஜா
- எம். எசு. பாசுகர் - இளங்கோவன்
- ஊர்வசி - அவராகவே
- மனோபாலா அவராகவே
- நிரோஷா - அஞ்சலி
- வாசு விக்ரம் - கார்த்திக்கின் தந்தை
- பரவை முனியம்மா - கார்த்திக்கின் பாட்டி
- ஷாமிலி சுகுமார் பில்லாவுக்கு முடிவான மணமகள்
- பிரீத்தி தாஸ் - தொலைக்காட்சி அலுவலக வரவேற்பாளர்
- பாரதி கண்ணன் - கூத்து நடிகர்
- கூல் சுரேஷ் - கூத்து நடிகர்
- சுபகீதா - கூத்து நடிகை
- நிரஞ்சனி - சிரேயா
- அழகு - அழகு
- வையாபுரி
- சிசர் மனோகர்
- நெல்லை சிவா
- அனந்த் கே. ஜெயச்சந்திரன்
- அருண் பாண்டியன் விருந்தினர் தோற்றத்தில்
- ஐசுவரியா "நல்லவனா கெட்டவனா" பாடலில் சிறப்புத் தோற்றம்
# சவாலே சமாளி (2015 திரைப்படம்)

## தயாரிப்பு

அசோக் செல்வன், பிந்து மாதவி ஆகியோர் நடிக்க சத்தியசிவா இயக்கும் படத்தை அருண் பாண்டியன் தயாரிப்பதாக 2014 மே மாதம் அறிவிக்கப்பட்டது. இப்படத்தின் தயாரிப்பு பணிகள் 2014 சூனில் தொடங்கியது. சத்தியசிவாவின் படத்தைத் தேர்ந்தெடுப்பதற்கு முன்பு, *தெகிடி* (2014) இன் வெற்றிக்கு பிறகு 40 க்கும் மேற்பட்ட கதைகளை நிராகரித்ததாக அசோக் செல்வன் தெரிவித்தார்.
# சவாலே சமாளி (2015 திரைப்படம்)

## இசை

இந்த படத்திற்கு தமன் இசையமைத்தார். அவர் இசையமைப்பில் சினேகன் எழுதிய ஐந்து பாடல்கள் இடம்பெற்றன.
# உஷா கிரண் கான்

**உஷா கிரண் கான்** (*Usha Kiran Khan*; 24 அக்டோபர் 1945 – 11 பெப்ரவரி 2024) இந்தி மற்றும் மைதிலி மொழிகளில் பணிபுரியும் ஒரு எழுத்தாளரும், ஓய்வு பெற்ற கல்வி வரலாற்றாசிரியரும் ஆவார்.
# உஷா கிரண் கான்

## தொழில்

பிரபல எழுத்தாளரும் புதின ஆசிரியருமான நாகார்ஜுன் என்பவரை தனது எழுத்துக்களின் தாக்கங்களாக கூறுகிறார். நாகார்ஜுன் பல புதினங்கள், கதைகள் மற்றும் கவிதைகள் மற்றும் மைதிலி மொழியை எழுதியுள்ளார்.
# உஷா கிரண் கான்

## தனிப்பட்ட வாழ்க்கை

உஷா கிரண் கான் இந்திய காவல்துறையில் பணியாற்றிய இராம் சந்திரகான் என்பவரை மணந்தார். இவர்களுக்கு நான்கு குழந்தைகள் உள்ளனர். உஷா கிரண்கான் 2024 பெப்ரவரி 11 இல் பீகார், பட்னாவில் இறந்தார்.
# உஷா கிரண் கான்

## விருதுகள்

2011 ஆம் ஆண்டில், *பாமதி: ஏக் அவிஸ்மரனியா பிரேம்கதா* என்ற மைதிலி புதினத்துக்கு உஷா ஒரு சாகித்திய அகாதமி விருதை வென்றார். இந்த விருதை இந்தியாவின் சிறந்த எழுத்தாளர்களுக்கு விருது வழங்கும் அமைப்பான சாகித்திய அகாடமி வழங்குகிறது.  
2012 ஆம் ஆண்டில், இவரது *சிர்ஜன்ஹார்* என்ற நூலுக்காக இந்திய கலாச்சார உறவுகள் அமைப்பால் இவருக்கு குசுமாஞ்சலி சாகித்ய சம்மான் விருது வழங்கப்பட்டது. இந்திய கலாச்சார உறவுகள் அமைப்பின் விருதுகள் வழங்கப்பட்ட முதல் ஆண்டு இதுவாகும். மேலும் அவற்றில் ரூ .2,50,000 தொகையும் அடங்கும்.  
இவரது இலக்கியம் மற்றுயை கௌரவிக்கும் வகையில் 2015 ஆம் ஆண்டில் பத்மசிறீ விருது வழங்கப்பட்டது.
# புதுச்சேரி சட்டமன்றத் தேர்தல், 2011

13 ஏப்ரல் 2011 அன்று இந்திய ஒன்றிய பகுதியான புதுச்சேரியில் **மாநில சட்டமன்றத் தேர்தல்** நடைபெற்றது.
# புதுச்சேரி சட்டமன்றத் தேர்தல், 2011

## வேட்பாளர்கள்

26 மார்ச் 2011 தேர்தல்களுக்கான வேட்பு மனுக்களை முடிக்கக் கடைசி நாளாக அறிவிக்கப்பட்டது. 30 மார்ச் 2011 வேட்பு மனுக்களை திரும்பப்பெறுவதற்கான கடைசி நாள் ஆகும். வாக்கு எண்ணிக்கை 13 மே 2011 அன்று நடத்தத் திட்டமிடப்பட்டது.
# புதுச்சேரி சட்டமன்றத் தேர்தல், 2011

## பிரச்சாரம்

போட்டியிடும் கட்சிகளில், இரண்டு பெரிய கூட்டணிகள் இருந்தன. ஒருபுறம், தற்போதைய முதலமைச்சர் வெ. வைத்திலிங்கத்தை ஆதரிக்கும் கூட்டணி இருந்தது. இதில் இந்தியத் தேசிய காங்கிரசு (17 இடங்கள்) தலைமையில் திராவிட முன்னேற்றக் கழகம் (10 இடங்கள்), பாட்டாளி மக்கள் கட்சி (2 இடங்கள்) மற்றும் விடுதலை சிறுத்தைகள் கட்சி (1 இடம்) போட்டியிட்டன. தேர்தலில் போட்டியிட்ட மற்றொரு முக்கிய கூட்டணி என்.ரங்கசாமியின் அகில இந்திய என்.ஆர் காங்கிரஸ் (17 இடங்கள்), அகில இந்திய அண்ணா திராவிட முன்னேற்றக் கழகம் (10 இடங்கள்), இந்தியப் பொதுவுடைம கட்சி (மார்க்சிஸ்ட்) (1 இடம் ), இந்திய பொதுவுடைமைக் கட்சி (1 இடம்) மற்றும் தேசிய முற்போக்கு திராவிட கழகம் (1 இடம்). மூன்றாவது அணியாக பாரதிய ஜனதா கட்சி தனியாக 20 இடங்களில் போட்டியிட்டது. சுயேச்சை வேட்பாளர்களாக 78 பேர் களத்திலிருந்தனர்.  
பிரச்சாரத்தில் பல உயர்மட்ட தேசிய அரசியல்வாதிகள் பங்கேற்றனர். இவர்களில் முக்கியமானவர்கள்: சோனியா காந்தி (இந்திய தேசிய காங்கிரசின் தலைவர்), ராகுல் காந்தி (இந்திய தேசிய காங்கிரஸ் பொதுச் செயலாளர்), பிரணாப் முகர்ஜி (இந்திய தேசிய காங்கிரஸ் மத்திய அமைச்சர்), நிதின் கட்கரி (பாஜக தலைவர்), சுஷ்மா சுவராஜ் (பாஜக எம்.பி), வெங்கையா நாயுடு (முன்னாள் பாஜக தலைவர்), மு. கருணாநிதி (திமுக, முதலமைச்சர் தமிழ்நாடு ), ஜெ. ஜெயலலிதா (அஇஅதிமுக பொதுச் செயலாளர்) மற்றும் விஜயகாந்த் (தே.மு.தி.க தலைவர்).
# புதுச்சேரி சட்டமன்றத் தேர்தல், 2011

## கட்சிகளும் கூட்டணிகளும்

### காங்கிரசு கூட்டணி

| இந்திய தேசிய காங்கிரசு | இதேகா | 17 |
| --- | --- | --- |
| திராவிட முன்னேற்றக் கழகம் | திமுக | 10 |
| பாட்டாளி மக்கள் கட்சி | பாமக | 2 |
| விடுதலைச் சிறுத்தைகள் கட்சி | விசிக | 1 |
# புதுச்சேரி சட்டமன்றத் தேர்தல், 2011

## கட்சிகளும் கூட்டணிகளும்

### என்.ஆர் காங்கிரஸ் கூட்டணி

| அகில இந்திய என்.ஆர் காங்கிரஸ் | என்.ஆர் காங்கிரஸ் | 17 |
| --- | --- | --- |
| அனைத்திந்திய அண்ணா திராவிட முன்னேற்றக் கழகம் | அஇஅதிமுக | 10 |
| தேசிய முற்போக்கு திராவிட கழகம் | தேமுதிக | 1 |
| இந்தியப் பொதுவுடைமைக் கட்சி | சிபிஐ | 1 |
| இந்தியப் பொதுவுடமைக் கட்சி (மார்க்சிஸ்ட்) | சிபிஎம் | 1 |
# புதுச்சேரி சட்டமன்றத் தேர்தல், 2011

## கட்சிகளும் கூட்டணிகளும்

### தனித்து தேர்தல் கலத்தில் நிற்கும் கட்சிகள்

| பாரதிய ஜனதா கட்சி | பாஜக | 20 | } |
| --- | --- | --- | --- |
# புதுச்சேரி சட்டமன்றத் தேர்தல், 2011

## தேர்தல்

810,000 மேற்பட்ட வாக்காளர்கள் வாக்கெடுப்பில் பங்கேற்கத் தகுதி பெற்றனர்.
# புதுச்சேரி சட்டமன்றத் தேர்தல், 2011

## முடிவுகள்

| 1 | அகில இந்திய என்.ஆர் காங்கிரசு | 2,21,552 | 31.75 | 17 | 15 | 15 |
| --- | --- | --- | --- | --- | --- | --- |
| 2 | இந்திய தேசிய காங்கிரசு | 1,85,149 | 26.53 | 17 | 7 | 3 |
| 3 | அகில இந்திய அண்ணா திராவிட முனேற்ற கழகம் | 95,960 | 13.75 | 10 | 5 | 2 |
| 4 | திராவிட முன்னேற்ற கழகம் | 74,552 | 10.68 | 10 | 2 | 5 |
| 5 | பாட்டாளி மக்கள் கட்சி | 17,342 | 2.48 | 2 | 0 | 2 |
| 6 | பாரதிய ஜனதா கட்சி | 9,183 | 1.32 | 20 | 0 |  |
| 7 | இந்திய கம்யூனிஸ்ட் கட்சி (மார்க்சிஸ்ட்) | 7,840 | 1.12 | 2 | 0 |  |
| 8 | இந்திய கம்யூனிஸ்ட் கட்சி | 6,541 | 0.94 | 1 | 0 | 1 |
| 9 | சுயேச்சைகள் | 70,595 | 10.12 | 79 | 1 | 2 |
| **மொத்தம்** | **6,97,900** | **100.0** | **30** |  |  |  |
# இப்ராஹிம் அல்காசி

**இப்ராஹிம் அல்காசி** (Ebrahim Alkazi) (18 அக்டோபர் 1925 &ndash; 4 ஆகத்து 2020 ) இந்தியாவைச் சேர்ந்த நாடக இயக்குநரும் நாடக ஆசிரியருமாவார். இவர் ஒரு கண்டிப்பான ஒழுக்கநெறி கொண்டவர். இவர் ஒரு நாடகத்தைத் தயாரிப்பதற்கு முன்பு கடுமையான ஆராய்ச்சி செய்வார். இது இயற்கை வடிவமைப்பில் முக்கியமான முன்னேற்றங்களுக்கு வழிவகுத்தது. இவரது தரநிலைகள் பின்னர் மிகவும் செல்வாக்கு பெற்றன. இவர் புதுதில்லியின் தேசிய நாடகப் பள்ளியின் இயக்குநராகவும் இருந்தார் (1962-1977) இவர் ஒரு பிரபலமான கலை ஆலோசகரும், சேகரிப்பாளரும், கண்காட்சி உரிமையாளரும் ஆவார். மேலும் தனது மனைவி ரோஷன் அல்காசியுடன் இணைந்து தில்லியில் பாரம்பரிய கலைக் கண்காட்சியையும் நிறுவினார்.  
தனது வாழ்நாளில் ஐம்பதுக்கும் மேற்பட்ட நாடகங்களை நடத்திய இவர், உள்ளரங்கங்கள் மற்றும் திறந்தவெளி ஆகிய இரண்டையும் பயன்படுத்தினார். திறந்தவெளி இடங்களுக்கான இவரது வடிவமைப்புகள் அவற்றின் காட்சித் தன்மைக்காகவும், ஒவ்வொரு மேடைத் தயாரிப்பிலும் இவர் முன்பு இயக்கிய அசல் சுழல்களுக்காகவும் பாராட்டப்பட்டன. இவர் தனது பெற்றோருக்கு ஒன்பது குழந்தைகளில் ஒருவர். 1947ஆம் ஆண்டில், இவரது குடும்பத்தின் மற்ற உறுப்பினர்கள் பாக்கித்தானுக்கு குடிபெயர்ந்தனர். அல்காசி இந்தியாவிலேயே தங்கியிருந்தார். அரபு, ஆங்கிலம், மராத்தி மற்றும் குஜராத்தி மொழிகளில் படித்த அல்காசி புனேவின் புனித வின்சென்ட் உயர்நிலைப் பள்ளியிலும் பின்னர் மும்பை புனித சேவியர் கல்லூரியிலும் பயின்றார் . இவர் கல்லூரியில் மாணவராக இருந்தபோது, சுல்தான் "பாபி" பதாம்சியின் ஆங்கில நாடக நிறுவன குழுமத்தில் சேர்ந்தார். பின்னர் இவர் 1947இல் இலண்டனில் உள்ள நாடகப் பள்ளியில் (ராடா) பயிற்சி பெற்றார். ஆங்கில நாடக அமைப்பு மற்றும் பிபிசி ஆகிய இரண்டாலும் கௌரவிக்கப்பட்ட பின்னர் இலண்டனில் இவருக்கு தொழில் வாய்ப்புகள் வழங்கப்பட்டன. இருப்பினும், இவர் 1950 முதல் 1954 வரை இயங்கிவந்த ஒரு நாடக குழுமத்தில் சேர எண்ணி இந்த வாய்ப்பை நிராகரித்தார். இவர் இயக்குவதைத் தவிர, 1953 ஆம் ஆண்டில் *தியேட்டர் யூனிட் புல்லட்டின்* என்ற பத்திரிக்கை ஒன்றை நிறுவினார். இது மாதந்தோறும் வெளியிடப்பட்டது. மேலும், இந்தியா முழுவதும் நாடக நிகழ்வுகள் குறித்து அறிவித்தது. பின்னர், இவர் மும்பையில் நாடகப்பள்ளியை நிறுவி அதன் முதல்வரானார். அங்கு இருந்தபோது இவர் 1964ஆம் ஆண்டில் ரெபர்ட்டரி நிறுவனத்தை உருவாக்கி, தான் வெளியேறும் வரை அவற்றின் தயாரிப்புகளை இயக்கியுள்ளார்.
# இப்ராஹிம் அல்காசி

## விருதுகளும் அங்கீகாரமும்

நாடகங்களின் உணர்திறன் பற்றிய விழிப்புணர்வை உருவாக்குதல், நவீன பாரம்பரிய வெளிப்பாட்டை இந்திய பாரம்பரியத்துடன் வெற்றிகரமாக கலந்தது போன்றவைகளுக்காக இவர் இந்தியாவின் மிகவும் மதிப்புமிக்க பல விருதுகளை வென்றுள்ளார். இவர் பத்மசிறீ (1966), பத்ம பூசண் (1991), பத்ம விபூசண் (2010) உள்ளிட்ட விருதுகளை பெற்றுள்ளார்.  
இந்தியாவின் இசை, நடனம் மற்றும் நாடகத்திற்கான தேசிய கழகமான சங்கீத நாடக அகாதமியால் இவருக்கு இரண்டு முறை விருது வழங்கப்பட்டுள்ளது. நாடக இயக்குநருக்கான் சங்கீத நாடக அகாதமி விருதினை 1962லும், பின்னர், நாடங்களுக்கான வாழ்நாள் சாதனைகளுக்கு சங்கீத நாடக அகாதமி கூட்டாளர் என்ற கௌரவமும் இவருக்கு வழங்கப்பட்டது.
# இப்ராஹிம் அல்காசி

## சொந்த வாழ்க்கை

இவர் தனது அனைத்து நாடகங்களுக்கும் ஆடைகளை வடிவமைத்த ரோஷன் என்பவரை (இறப்பு 2007) திருமணம் செய்து கொண்டார். இவரது மனைவி இந்திய ஆடைகளின் வரலாறு குறித்து இரண்டு புத்தகங்களை எழுதியுள்ளார். 1977ஆம் ஆண்டில் தில்லியில் உள்ள திரிவேணி கலா சங்கத்தில் கலை பாரம்பரியக் கண்காட்சியை நிறுவி அதை 40 ஆண்டுகளுக்கும் மேலாக நடத்தி வந்தார். தம்பதியருக்கு நாடக இயக்குநரும், தேசிய நாடகப் பள்ளியின் முன்னாள் தலைவருமான அமல் அல்லானா மற்றும் நாடக இயக்குநரான பைசல் அல்காசி ஆகிய இரு மகன்கள் இருந்தனர்.
# கறுப்பின மக்கள்

**அடர்நிறத் தோல்** அல்லது **அடர்பழுப்பு நிறத்தோல்** கொண்ட மக்கள் இன அடிப்படையில் **கறுப்பின மக்கள்** என்று அடையாளப் படுத்தப்படுகின்றனர். நிறத்தின் அடிப்படையில் ஒரு இனத்திற்கு பெயர் சூட்டுவது மேற்கத்திய நாடுகளில் விவாதிக்கப்படும் ஒரு விஷயமாகும். பொதுவாக, ஆப்பிரிக்க கண்டத்தில் தோன்றி உலகின் பிறப்பகுதிகளில் குடியேறிய மக்களும் அவர்களது வம்சத்தினருமே கறுப்பின மக்கள் என்று மேற்கத்திய நாடுகளில் அழைக்ககின்றனர். இவர்களை **ப்ளாக்ஸ்** அதாவது கறுப்பர் என்று சுருக்கமாக அழைக்கபடுகின்றனர்.
# கறுப்பின மக்கள்

## ஆப்பிரிக்கா

வட ஆப்பிரிக்காவில் உள்ள பெரும்பாலானோர் அடர்நிறத் தோல் கொண்டவர்களாக இருக்கிறார்கள். ஏழாம் நூற்றாண்டில் முதன்முதலாக அரபியர் போர்த்தொடுப்புகளின் போது, இம்மக்கள் அடிமைகளாக அழைத்துச் செல்லப்பட்டதாக வரலாறு கூறுகிறது. பதினெட்டாம் நூற்றாண்டில் கூட மொராக்கன் சுல்தான் **மௌலே இசுமாயில்** என்ற அரபரசன் 1,50,000 கறுப்பினத்தவரைக் கொண்ட காலாற்படையை வைத்திருந்து அப்படைக்கு **கறுப்பு படை** என்று பெயர் சூட்டி இருந்ததாகத் தெரிகிறது.  
ஆணாதிக்க மனப்பான்மை கொண்டிருந்த அரபு சமூகத்தார் ஆண்களைக் காட்டிலும் மிகுதியான பெண்களையே அடிமைகளாகக் கொண்டிருந்ததும் அப்பெண்களுடன் களவில் ஈடுபட்டு வந்ததுமின் விளைவாக கலப்பின குழந்தைகள் பிறந்ததாக அறியமுடிகிறது. அப்படி பிறந்த ஆண் பிள்ளைகளுக்கு தந்தையின் சொத்தில் பங்கும் உரிமைகளும் அரபிய சட்டப்படி வழங்கப்பட்டன. கலப்பின குழந்தைகள் அடிமைகள் அல்லாதவர்களாக அறியப்பட்டார்கள். மொரோக்கோவை 1578 ஆம் ஆண்டிலிருந்து 1608 ஆம் ஆண்டுவரை ஆண்ட **அகமது அல் மன்சூர்** என்கிற சுல்தானும் கலப்பினத்தவரே.  
சகாராவில் இருந்து பழங்குடிகள் வரலாறு முழுவதும் ஒருவரை ஒருவர் அடிமைப்படுத்திக் கொண்டு வந்ததைக் காண முடிகிறது. இது நிற அடிப்படையில் அமையாத போதிலும் அடிமைப் பண்பாடு கறுப்பினத்தவர் நடுவணிலும் திகழ்ந்திருந்ததைக் காட்டுகிறது. எத்தியோப்பியாவிலும் சோமாலியாவிலும் கூட சூடானிய கென்ய நாட்டவர் அடிமைகளாக இருந்தததற்கான குறிப்புகள் உள்ளன. போரெடுப்புகளின் போது கைப்பற்றப்படும் மாந்தர் பொதுவாக அடிமைச் சந்தைகளில் விற்பிக்கப்படுவது வழக்கமாக இருந்திருக்கிறது.  
தென்னாப்பிரிக்காவைப் பொறுத்த வரையில் ஆங்கில ஏகாதிபத்தியத்தின் போது மிகுதியான கலப்புத் திருமணங்கள் நடந்தன. மேலும் பணிநிமித்தம் வந்த இந்தியர்களும் மக்கள் தொகையில் கலந்திருந்தனர். அப்போது அவ்வரசாங்கம் மக்களை நிற அடிப்படையில் நான்காக பிரித்தாண்டது. அதாவது வெள்ளையர், கறுப்பர், ஆசியர் மற்றும் பிறர் என்று பிரித்தார்கள். இப்பிரிவினைக்கேற்ப வெள்ளையர்களுக்கே முக்கியத்துவம் வழங்கினார்கள். விடுதலைக்கு பின்னரே தென்னாப்பிரிக்கா ஒரு **இனம்சாராத மக்களாட்சியாக** அறிவிக்கப்பட்டது.
# கறுப்பின மக்கள்

## ஆசியா

**ஆப்பிரிக்க ஆசியர்கள்** என்று அழைக்கப்படுபவர்கள் ஆசியர்களுக்கும் ஆப்பிரிக்கர்களுக்கும் பிறந்த கலப்பின பிள்ளைகளாவர். கி.பி 650 வாக்கில் இசுலாமிய போர்த்தொடுப்புகளின் போது தோராயமாக இரண்டு இலட்சம் வரை கறுப்பின மக்கள் அரபு நாடுகளுக்கும் அவற்றைச் சுற்றியுள்ள நாடுகளுக்கும் அடிமைகளாக விற்கப்பட்டனர். அவர்களுள் பெரும்பாலோனோர் கொடும்பணி காரணமாக மாண்டு போயினும் கலப்பினப் பிள்ளைகள் அரபு நாட்டினர் சட்டத்தால் பிழைத்துக் கொண்டதாகத் தெரிகிறது.  
ஈரான் நாட்டின் கஜார் இராச்சியத்தைச் சேர்ந்தவர்களும் துருக்கி நாட்டின் ஓட்டமான் இராச்சியத்தைச் சேர்ந்தவர்களும் அடிமைப் பண்பாட்டைப் பின்பற்றி உள்ளனர். இசுரேலில் இன்றளவும் 1,50,000 கறுப்பின மக்கள் வாழ்கின்றனர். இவர்கள் பெரும்பாலும் சமீபத்திய குடியேறிகளாக இருப்பினும் தொன்று தொட்டே இருப்பவர்களும் உளர் என்று ஆய்வுகள் கூறுகின்றன.  
**சித்தி** என்று அழைக்கப்படும் கறுப்பின வகையினர் இந்தியாவிலும் பாகிஸ்தானிலும் காணப்படுகின்றனர். தோராயாமாக மூன்று இலட்சம் பேர் இருப்பர் என்று கணக்கிடப்படும் இவர்களின் மக்கள் தொகையானது இந்தியாவின் கருநாடகா, குஜராத் மற்றும் ஐதராபாத்திலும் பாகிஸ்தானின் மக்ரன் மற்றும் கராச்சியிலும் பரவி இருக்கிறது. தாய்வான், வியட்நாம், தாய்லாந்து, மலேசியா மற்றும் பிலிப்பைன்சிலும் கறுப்பின மக்கள் இருக்கின்றனர். இவர்களை நீக்கிரிட்டோக்கள் என்று அழைக்கிறார்கள்.
# கறுப்பின மக்கள்

## மேற்கத்திய நாடுகள்

மேற்கத்திய நாடுகளில் நிற அடைப்படையிலான கணக்கெடுப்புகள் கூட சட்டவிரோதமாகக் கருதப்படுகின்றன. கறுப்பர் என்ற சொல்கூட பயன்படுத்தக்கூடாத ஒன்றாக மனதைப் புண்படுத்தக்கூடிய சொல்லாகப் பார்க்கப்படுகிறது. தோராயமாக ஃப்ரான்சில் முப்பது இலட்சமும் ஜெர்மனியில் பத்து இலட்சமும் எசுபானியத்தில் ஏழு இலட்சமும் ஐக்கிய இராச்சியத்தின் மக்கட்டொகையில் இரண்டு விழுக்காடுமாய் கறுப்பின மக்கள் பரவி இருக்கின்றனர். கனடா நாட்டு எவரும் குடியுரிமைப் பெற எளிதான நாடாக இருப்பதால் அங்கு நிறைய கறுப்பின மக்கள் உள்ளனர். அந்நாட்டின் சட்டமும் இனத்தின் அடிப்படையிலான வன்முறைகளைக் கடுமையாகத் தண்டிக்கும் வகையில் இயற்றபட்டுள்ளது.  
ஐக்கிய அமெரிக்காவைப் பொருத்த மட்டில் 1650 ஆம் ஆண்டு முதலே கறுப்பின மக்கள் அடிமைகளாக நடத்தப்பட்டு வந்துள்ளனர். சமூகத்தில் எந்த பங்கீடும் உரிமையும் இல்லாத வகையில் அவர்கள் ஒதுக்கவும் ஒடுக்கவும் பட்டனர். செனகல், கினியா, லிபேரியா, நைஜீரியா, காங்கோ, கேமரூண், அங்கோலா, மடகாஸ்கர், முசாம்பிக் உள்ளிட ஆப்பிரிக்காவின் பல இடங்களில் அடிமைச்சந்தைகள் அமைக்கப்பட்டு ஆப்பிரிக்காவில் இருந்து அமெரிக்காவிற்கு ஆட்கள் கடத்தப்பட்டனர். இவர்களைக் குறிக்க **நிக்கர் அல்லது நீக்ரோ** என்ற சொல் பரவலாக பயன்பட்டு வந்தது. எனினும் தற்போதைய காலக்கட்டத்தில் அத்தகைய சொல் பயன்படுத்துவது மேற்கத்திய நாடுகளில் குற்றமாகவே கருதப்படுகிறது.  
புண்படுத்தப்படக் கூடிய அச்சொல்லுக்கு மாற்றாக தற்போது ஆப்பிரிக்க அமெரிக்கர் என்ற சொல் பயன்படுகிறது. குடியுரிமை மற்றும் அரசியல் சட்டத்தின் கீழ் இம்மாற்றங்கள் இயற்றப்பட்டன. மாற்றங்களுக்கு முன்னர் கறுப்பின மக்களே தங்களை அச்சொல் பயன்படுத்தி குறிப்பிட்டிருக்கிறார்கள். சான்றாக, பெருமதிப்புள்ள மார்ட்டின் லூதர் கிங் அவர்கள் 1963 கொடுத்த **<nowiki/>'ஐ ஹேவ் ஏ ட்ரீம்**' (எனக்கொரு கனவிருக்கிறது) என்ற பேச்சுரையில் தன்னினத்தை அவர் அச்சொல் பயன்படுத்தியே குறிப்பிட்டார்.  
அமெரிக்க உள்நாட்டுப் போருக்கு பின் தற்போது அனைத்து நிறத்தவரும் அமெரிக்காவில் சமம் என்ற நிலை ஏற்பட்டுள்ளது. கறுப்பின மக்களும் நீதிபதிகள், மருத்துவர்கள், ஆசிரியர்கள் என நன்கு மதிக்கப்படும் பணிகள் புரிந்து வருகிறார்கள். பாரக் ஒபாமா ஒரு கறுப்பினத்தவராக முதன்முறையாக 2009 ஆம் ஆண்டில் அமெரிக்க நாட்டின் நாற்பத்து நான்காவது குடியரசுத் தலைவரானார்.
# சுஹாஸ் ஜோஷி

**சுஹாஸ் ஜோஷி** (Suhas Joshi) என்ற தனது திரைப் பெயரால் பிரபலமாக அறியப்பட்ட **சுஹாசினி ஜோஷி**, (Suhasini Joshi) மராத்தி நாடகங்கள், திரைப்படங்கள், தொலைக்காட்சி ஆகியவற்றில் தோன்றும் நடிகையாவார். பல பாலிவுட் படங்களிலும் இவர் நடித்துள்ளார்.
# சுஹாஸ் ஜோஷி

## தொழில்

இவர், தனது கல்லூரி நாட்களிலிருந்தே நடிப்புத் துறையில் ஈர்க்கப்பட்டார். அங்கு இவர் சில நாடகங்களில் நடித்தார். அதை தமது விருப்பமாகக் கொண்டுக் கொண்டு புது தில்லி, தேசிய நாடகப் பள்ளியில் மூன்று வருட சான்றிதழ் படிப்பை முடித்தார். அங்கு இவர் நாடக இயக்குனரான இப்ராஹிம் அல்காசியிடம் பயிற்சி பெற்றார். பின்னர் இவர் , *அக்னிபங்கா, நாடசம்ராட், ஏகாச் பியாலா* போன்ற பல்வேறு நாடகங்களில் லாகூவுடன் இணைந்து நடித்தார்.  
ரெவெரண்ட் நாராயண் வாமன் திலக்கின் மனைவி இலட்சுமிபாய் திலக்கின் சுயசரிதையை அடிப்படையாகக் கொண்ட *ஸ்மிருதி சித்ரே* என்ற ஒருவரே பல்வேறு பாத்திரங்களில் தோன்றி நடிக்கும் நாடகத்தையும் ஜோஷி நிகழ்த்தினார். இந்த நாடகம் ஒரு இந்து - பிராமணப் பெண்ணிலிருந்து தனது கணவரின் அடிச்சுவட்டில் கிறிஸ்தவத்தை ஏற்றுக்கொள்வதற்கான இலட்சுமிபாயின் பயணத்தைப் பின்பற்றுகிறது சுயசரிதை மராத்தி இலக்கியத்தின் தலைசிறந்த படைப்புகளில் ஒன்றாகக் கருதப்படுகிறது. மேலும் ஆங்கிலத்தில் "*ஐ ஃபாலோ ஆஃப்டர்*" என்றும் மொழிபெயர்க்கப்பட்டுள்ளது. நாடகம் ஒருவரால் மட்டுமே மேடையில் நிகழ்த்தப்படுவதால், இவர் ஆண்களின் குரல் உட்பட 3-4 வெவ்வேறு குரல்களில் பேசினார். இந்த நாடகத்தில் முன்பு குசும்தாய் என்பவர் நடித்திருந்தார்.  
இவர் பல்வேறு பாலிவுட் படங்களிலும் பணியாற்றியுள்ளார். இவரது குறிப்பிடத்தக்க படைப்புகள் சில வணிக ரீதியாக வெற்றிகரமான திரைப்படங்களாயின. அவற்றில் *தேசாப்* (1988), *சாந்தினி* (1989), *ஜோஷ்* (2000) போன்றவையும் அடங்கும். மராத்தி படங்களான *டு திதே மீ* (1998), *சாட்சியா ஆத் காரத்* (2004) ஆகியவற்றிலும் நடித்துள்ளார். *து திதே மீ* திரைப்படத்தில் பணியாற்றியதற்காக, இவர் பல்வேறு விருதுகளைப் பெற்றுள்ளார். மேலும், பரவலாக பாராட்டப்பட்டார். சுமிதா தல்வால்கர் தயாரித்து, சஞ்சய் சுர்கர் இயக்கியிருந்த இப்படம் 46 வது தேசிய திரைப்பட விருதுகளில் மராத்தியில் சிறந்த திரைப்படமாக தேர்வு செய்யப்பட்டது. விருது அமைப்பினர், "மோகன் ஜோஷி மற்றும் சுஹாஸ் ஜோஷி ஆகியோரின் அழகான நடிப்பு இந்த படத்தின் சிறப்பம்சங்கள்" என்று மேற்கோள் காட்டி இவரையும் இவரது இணை நடிகர் மோகன் ஜோஷியின் படைப்புகளையும் நடுவர் பாராட்டினார்.  
இவர், தனது பரந்த நீண்ட நாடக மற்றும் திரைப்பட வாழ்க்கையைத் தவிர, மராத்தி மற்றும் இந்தித் தொலைக்காட்சி நிகழ்ச்சிகளிலும் காணப்பட்டார். 2012ஆம் ஆண்டு நிலவரப்படி, ஸ்டார் பிளஸ் தொலைக்காட்சியில் ஒளிபரப்பாகும் *காமோஷியான்* என்ற இந்தித் தொலைக்காட்சி நிகழ்ச்சியில் தோன்றினார்.
# சுஹாஸ் ஜோஷி

## சொந்த வாழ்க்கை

இவர், புனே பல்கலைக்கழகத்தில் தத்துவம், உளவியல் சமசுகிருதம் ஆகிய பாடங்களில் இளங்கலையை முடித்துள்ளார். மேல்நாட்டுச் செந்நெறி இசையிலிம் பயிற்சி பெற்ற இவர், புதில்லியின் கந்தர்வ மகாவித்யாலயாவின் நான்கு தேர்வுகளையும் (மத்யமா) எழுதியுள்ளார். 2011 ஆம் ஆண்டில், மராத்தி நாடகங்களில் தனது படைப்புகளுக்காக "கங்கா-யமுனா விருதையும்" பெற்றார். இந்த விருதை தானே மாநகராட்சி மற்றும் பி சவலராம் ஸ்மிருதி சமிதி இணைந்து வழங்குகின்றன.
# பரமேசுவரா கல்லூரி, யாழ்ப்பாணம்

**பரமேசுவரா கல்லூரி** (*Parameshwara College*) 1921 முதல் 1974 வரை இலங்கையின் முதன்மையான சைவப் பாடசாலைகளில் ஒன்றாகத் திகழ்ந்தது. இப்பாடசாலை 1921 ஆம் ஆண்டில் சேர் பொன். இராமநாதனால் யாழ்ப்பாணத்தில் நிறுவப்பட்டது.  
சேர் பொன். இராமநாதன் தனது கல்விப்பணியாக யாழ்ப்பாணத்தில் இரு முக்கிய பாடசாலைகளை நிறுவினார். அவற்றிலே, பெண்களுக்காக இராமநாதன் கல்லூரியை உடுவிலில் ஆரம்பித்ததோடு, ஆண்களுக்காக பரமேசுவராக் கல்லூரியை திருநெல்வேலியில் ஆரம்பித்தார். அவை பிரித்தானியக் குடியேற்றக் கால யாழ்ப்பாணத்தில் சைவப் பண்பாட்டினையும், சமயத்தையும் பேணுவதை நோக்கமாகக் கொண்டு இயங்கின.
இப்பாடசாலையை பல்கலைக்கழகமாக்குவதே அவரது நோக்கமாக இருந்தது. பரமேசுவரா கல்லூரி 1921 ஆகத்து 22 இல் திறக்கப்பட்டது. ஆரம்பத்தில் இது ஆசிரியப் பயிற்சிப் பாடசாலையாகவும், பின்னர், இலண்டன் மெட்ரிக்குலேசன், கேம்பிரிட்ச் தேர்வுகளை நடத்தும் பாடசாலையாகவும் விளங்கியது. பின்னர், தரம் 10 இற்கான தேர்வுகளும், பல்கலைக்கழக புகுமுகத் தேர்வுகளும் நடத்தப்பட்டன. இப்பாடசால 36 ஏக்கர் (150,000 சதுரமீ) பரப்பளவு நிலத்தில், மேலும் விரிவாக்கம் செய்ய ஏதுவாகக் கட்டப்பட்டது. பின்னர் மாணவர்களின் வசதிக்காக ஒரு சிவன் கோவில் இதன் வளாகத்தில் கட்டப்பட்டது. 1974 ஆம் ஆண்டில் இவ்வளாகம் இலங்கைப் பல்கலைக்கழகத்தின் புதிதாக உருவாக்கப்பட்ட யாழ்ப்பாண வளாகத்திற்காக இலங்கை அரசினால் கையகப்படுத்தப்பட்டது. இக்கல்லூரியின் படித்த மாணவர்களும் ஆசிரியர்களும் அருகிலுள்ள ஏனைய அரசுப் பாடசாலைகளுக்கு மாற்றப்பட்டனர்.
# பரமேசுவரா கல்லூரி, யாழ்ப்பாணம்

## பழைய மாணவர்கள்

- க. வே. நடராசா, வழக்கறிஞர், நாடாளுமன்ற உறுப்பினர்
- பொன்னம்பலம் நாகலிங்கம், அரசியல்வாதி, மேலவை உறுப்பினர்
- க. சச்சிதானந்தன், கவிஞர், எழுத்தாளர்
- ஆர். சிவலிங்கம், எழுத்தாளர்
# மாரியப்பன் சரவணன்

**கலபதி மாரியப்பன் சரவணன்** (*Mariappan Saravanan*;10 ஆகத்து 1972 - 29 மே 1999), கார்கில் போரின்போது வீரமரணம் அடைந்த இந்தியத் தரைப்படையின் புகழ்பெற்ற பீகார் படைப்பிரிவில் அதிகாரியாக இருந்தார். 29 மே 1999 அன்று கார்கில் பிரிவின் படாலிக் பகுதியில் நான்கு ஊடுருவும் நபர்களைக் கொன்ற பின்னர், ஊடுருவும் நபர்களுடன் நேருக்கு நேர் நடந்த சண்டையில் இவர் கொல்லப்பட்டார். சரவணன் 10 மார்ச் 1999 அன்று நான்கு ஆண்டுகள் சேவையை முடித்திருந்தார்.  
கார்கில் போரில் கொல்லப்பட்ட முதல் அதிகாரி கலபதி சரவணன். போதிய தகவல்கள் கிடைக்காதபோது இவர் தலைமையிலான தாக்குதல் மோதலின் ஆரம்பக் கட்டங்களில் நடந்தது. இவரது நடவடிக்கைகள் இவரை "படாலிக் நாயகன்" என்று குறிப்பிட வழிவகுத்தது.
# மாரியப்பன் சரவணன்

## ஆரம்ப கால வாழ்க்கை

1972 ஆகத்து 10 அன்று இந்தியாவின் தமிழ்நாட்டிலுள்ள இராமேசுவரத்தில் பிறந்த சரவணன், கயா மாவட்டத்திலுள்ள கேந்திரிய வித்யாலயாவில் பள்ளிப் படிப்பைத் தொடங்கினார். திருச்சிராப்பள்ளியிலுள்ள காம்பியன் ஆங்கிலோ இந்தியன் மேல்நிலைப் பள்ளியில் தனது உயர்நிலைப் பள்ளியைத் தொடர்ந்தார். பின்னர், திருச்சி புனித சூசையப்பர் கல்லூரியில் பட்டம் பெற்றார். 1992இல் சரவணன் கல்லூரியில் மாணவர் சங்கத்தின் தலைவராகவும், நாட்டு நலப்பணித் திட்டத்தின் C சான்றிதழ் வைத்திருப்பவராகவும் இருந்தார். இந்திய அமைதி காக்கும் படையில் பணியாற்றிய இவரது தந்தை லெப்டினன்ட் கர்னல் ஆதி மாரியப்பன் இலங்கையில் பவான் நடவடிககையின் போது 19 சூன் 1989 அன்று பெங்களூரில் நடந்த சாலை விபத்தில் இறந்தார். இவருக்கு இரண்டு சகோதரிகள் இருந்தனர்.
# மாரியப்பன் சரவணன்

## இராணுவ வாழ்க்கை

சரவணன் 1995இல் பீகாரில் லெப்டினட்டாக சேர்ந்தார். இராணுவத்தில் சேர்ந்த பிறகு, கார்கிலுக்குச் செல்வதற்கு முன்பு இவர் தமுல்பூர், கூச் பெகர் பூட்டான் ஆகிய இடங்களில் பணியாற்றினார். இவர் 1996இல் தளபதியாகவும் 1999இல் கலபதியாகவும் உயர்த்தப்பட்டார்.
# மாரியப்பன் சரவணன்

## இராணுவ வாழ்க்கை

### கார்கில் போர்

இவரது படைப்பிரிவு கார்கில் போர் தொடங்கியபோது அசாமில் இருந்தது. இவர்கள் கார்கில், ஜம்மு காஷ்மீர் செல்ல உத்தரவிடப்பட்டது. மே 28, 1999 இரவில், சரவணனுக்கு படாலிக் பகுதியில் 14,229 அடி (4,337 மீ) உயரத்தில் நன்கு பாதுகாக்கப்பட்ட பாக்கித்தான் நிலையை கைப்பற்றும் பணி வழங்கப்பட்டது. இவரும் இவரது ஆட்களும் இந்திய சீர் நேரம் 04:00 இல் தாக்குதலைத் தொடங்கினர். பீரங்கிகளாலும், தானியங்கி ஆயுதங்களாலும் தாக்கினர். எதிரிகளிடமிருந்து தீவிர துப்பாக்கிச் சூடு நடத்தப்பட்ட போதிலும், இவர்கள் சரமாரியாக துப்பாக்கியால் சுட்டனர். சரவணன் எதிரி நிலைக்கு ராக்கெட் லாஞ்சரை வீசினார். அது இரண்டு எதிரி வீரர்களைக் கொன்றது. போரின் போது, இவர் குண்டடிபட்டு காயமடைந்தார். ஆனால் சண்டை தொடர்ந்தது. அதிகமான இந்திய வீரர்கள் காயமடைந்ததால் இவரை பின்வாங்குமாறு இவரது கட்டளை அதிகாரி உத்தரவிட்டார். இவர் மேலும் இரண்டு ஆக்கிரமிப்பாளர்களைக் கொன்றார். ஆனால் இந்த முறை இவர் தலையில் குண்டு பாய்ந்து இந்திய நேரம் 06:30 மணிக்கு இறந்தார்.
# மாரியப்பன் சரவணன்

## இராணுவ வாழ்க்கை

### வீர சக்கரம்

சரவணனுக்கு மரணத்திற்குப் பின் வீர சக்கரம் வழங்கப்பட்டது. இந்த விருதை இந்தியக் குடியரசுத் தலைவர் கே.ஆர்.நாராயணனால் இவரது தாய்க்கு வழங்கப்பட்டது.
# ஏக்தாரா

**ஏக்தாரா** (Ektara) என்பது தெற்கு ஆசியாயாவின் நாட்டுப்புற இசையில் பயன்படுத்தப்படும் ஒரு நரம்பிசைக் கருவியாகும். தெற்கு ஆசியாவில் தோன்றிய இது, வங்காளதேசம், இந்தியா, பாக்கித்தானின் நவீனகால இசையில் பயன்படுத்தப்படுகிறது. இது ஒரு விரலால் இசைக்கப்படுகிறது.  
ஆரம்பத்தில் ஏக்தாரா என்பது இந்தியாவில் அலைந்து திரிந்த நாடோடிப் பாடகர்கள், அரசர்களுக்காக பாடும் பாடகர்களின் வழக்கமான இசைக்கருவியாக இருந்தது. ஏக்தாரா என்பது குறைந்த சுருதியால் இசைக்கப்படும் கருவியாகும். இது தோலால் மூடப்பட்ட பூசணியின் காய்ந்த பகுதியைக் கொண்டுள்ளது. இதில் துண்டு செருகப்படுகிறது. இது இன்று இந்தியா, நேபாளத்தின் சில பகுதிகளில் யோகிகளால் பயன்படுத்தப்படுகிறது. அழைந்து திரியும் சாதுக்கள் தங்கள் பாடல்களுக்கும், பிரார்த்தனைகளுக்கும் இதனை பயன்படுத்துகிறார்கள். நேபாளத்தில், இந்த கருவி இராமாயணம், மகாபாரதத்தை பாடுவர்கள் கொண்டுள்ளனர்.
# ஏக்தாரா

## பயன்பாடு

ஏக்தாரா என்பது வங்காளத்தைச் சேர்ந்த பாவுல் இசையில் ஒரு பொதுவான கருவியாகும். வங்காளத்தில் பிரபலமான இசைக்குழுக்கள் மற்றும் திரைப்படங்களால் பாவுல் இசையை ஏற்றுக்கொண்டது. மேலும் அதன் தனித்தன்மையை அழித்துவிட்டதாக சமீபத்திய ஆண்டுகளில் சில சர்ச்சைகள் எழுந்துள்ளன. பரந்த பார்வையாளர்களைக் கவர்ந்திழுக்கும் முயற்சியில் ஏக்தாரா போன்ற பாரம்பரியக் கருவிகளை நவீன ஒலிகளுடன் கலப்பது பொதுவானதாகிவிட்டது. இது பூர்ணா தாஸ் பாவுலின் கூற்றுப்படி பாவுல் இசையின் "உண்மையான அழகை அழிக்கிறது".
# ஏக்தாரா

## பயன்பாடு

### கீர்த்தனை பாடுபவர்

ஏக்தாரா பொதுவாக கீர்த்தனை பாடுவதில் பயன்படுத்தப்படுகிறது. இது இறைவன் அல்லது இறைவியைப் புகழ்வதாக பாடும் ஒரு இந்து சமய பக்தி நடைமுறையாகும். ஏக்தாராவை சாதுக்கள் அல்லது அலைந்து திரியும் புனிதர்கள், சூஃபிக்கள் போன்றவர்களாலும், வங்காளத்தில் பாவுல்களாலும் பயன்படுத்தப்படுகிறது .
# என். எஸ். இலட்சுமி நாராயணன் பட்

**நைலாடி சிவராம இலட்சுமிநாராயண் பட்டா** (Nailady Shivarama Lakshminarayan Bhatta) (29 அக்டோபர் 1936 - 6 மார்ச் 2021) சிவமோகா மாவட்டத்தைச் சேர்ந்த கன்னடக் கவிஞர் ஆவார். இவருக்கு 1974 இல் கர்நாடக சாகித்திய அகாதமி விருது வழங்கப்பட்டது.
# என். எஸ். இலட்சுமி நாராயணன் பட்

## தொழில்

; கல்வியாளராக  
தனது முதுகலையை மைசூரிலுள்ள மகாராஜா கல்லூரியிலும், பெங்களூர்ப் பல்கலைக்கழகத்தில் தனது முனைவர் பட்டம் பெற்ற பின்னர், பெங்களூரில் உள்ள ஆச்சார்யா பாட சாலையில், கன்னட இலக்கிய ஆசிரியராக சிலகாலம் பணியாற்றினார். பின்னர், பெங்களூரு பல்கலைக்கழகத்தில் சேர்ந்து பேராசிரியராகவும், தலைவராகவும் பணியாற்றினார். பல்கலைக்கழகத்திலிருந்து ஓய்வு பெறுவதற்கு முன்னர் கலைக் கல்லூரியின் தலைவராக (1990) 20 ஆண்டுகளுக்கும் மேலாக பணியாற்றினார்.  
; கவிஞராக  
1970களின் முற்பகுதியில் இவரது ஆரம்பகால படைப்பான *ஹொரலு தாரியல்லி காவ்யா* (வேடிக்கையான சாலையில் கவிதை]] சாகித்திய அகாதமி விருது|சாகித்திய அகதாமி விருதைப்]] பெற்றுத் தந்தது. மேலும், இவரை இலக்கிய உலகிற்கு அறிமுகப்படுத்தியது. இவர், வில்லியம் சேக்சுபியரின் 50 கவிதைகளையும், எலியட்டின் கவிதைகளையும், கவிஞர் யீட்ஸின் படைப்புகளையும் கன்னட மொழியில் மொழிபெயர்த்துள்ளார். 2007 ஆம் ஆண்டில் பெற்ற மாஸ்தி வெங்கடேச ஐயங்கார் விருது உட்பட நவீன கன்னட கவிதை மற்றும் இலக்கிய விமர்சனங்களுக்கு தான் அளித்த பங்களிப்புக்காக ஏராளமான விருதுகளையும் கௌரவங்களையும் பெற்றார். சிசுநாள செரிப்பின் படைப்புகளை பிரபலப்படுத்துவது தொடர்பான இவரது முயற்சி கன்னட பாவகீத இயக்கத்தில் ஒரு மறுமலர்ச்சிக்கு வழிவகுத்தது.  
கன்னட மொழியை மக்கள் அதிகம் அணுகக்கூடிய வகையில் "கன்னடத்தில் வாசிப்புகள்" என்ற இவரது படைப்பு கன்னடத்தில் இதுவரை எழுதப்பட்ட பிரபலமான புத்தகங்களில் ஒன்றாகும். இவரது சமீபத்திய படைப்பான, "சமாக்ர கன்னட சாகித்திய சரித்திரே" (கன்னட இலக்கியத்தின் ஒரு விரிவான வரலாறு) 2014 ஆம் ஆண்டின் தொடக்கத்தில் வெளியிடப்பட்டது.
# என். எஸ். இலட்சுமி நாராயணன் பட்

## இறப்பு

வயது தொடர்பான வியாதிகளால் பட்டா 2021 மார்ச் 6 அன்று பெங்களூருவில் தனது 84 வயதில் இறந்தார்.
# வீணா (நடிகை)

**வீணா** (Veena) (1926 சூலை 4 - 2004 நவம்பர் 14) **வீணா குமாரி** என்றும் அழைக்கப்படும் இவர், ஓர் இந்திய நடிகையாவார். இவரது உண்மையான பெயர் **தாஜூர் சுல்தானா** என்பதாகும். இவர், தனது 41 ஆண்டுகள் (1942-1983) தொழில் வாழ்க்கையில் 70க்கும் மேற்பட்ட திரைப்படங்களில் நடித்துள்ளார்.
# வீணா (நடிகை)

## ஆரம்பகால வாழ்க்கை மற்றும் பின்னணி

தாஜூர் சுல்தானாவாக 1926 சூலை 4 அன்று பிரித்தானிய இந்தியாவின் (தற்போது பாக்கித்தான்) பலூசிஸ்தான் மாகாணத்தின் குவெட்டாவில் பிறந்தார். ஒரு கட்டத்தில், இவரது குடும்பம் லாகூருக்கு மாறியது. இவர் லாகூரின் சுனா மண்டியைச் சேர்ந்தவர். இவர் நடிகர் அல் நசீர் என்பவரை 1947இல் திருமணம் செய்து கொண்டார். இவர்களுக்கு இரண்டு குழந்தைகள் இருந்தனர்.
# வீணா (நடிகை)

## தொழில்

இந்தியப் பிரிப்புக்கு முந்தைய படங்களில் கதாநாயகி வேடங்களில் நடிக்கத் தொடங்கினார். *கரிப்*, *காவந்தி* (1942) ஆகிய படங்களில் தனது பதினாறு வயதில் அறிமுகமானார். *கரிப்* உருது மொழியிலும், *காவந்தி* பஞ்சாபியிலும் தயாரிக்கப்பட்டு மெஹபூப் கான் என்பவர் இயக்கியிருந்தார். *கரிப்*, படத்தில் இவர் லதா என்ற கதாப்பாத்திரத்தில் நடித்தார். *காவந்தி* படத்தில் நாயகனாக நடித்த ஷியாம் என்பவருக்கு கதாநாயகியாக நடித்தார். இந்தியப் பிரிப்புக்கு முந்தைய இந்தி மற்றும் உருது படங்களில் நடித்ததற்காக இவர் பிரபலமானார். திரைப்படங்களில் இவரது ஆரம்ப ஆண்டுகள் *நஜ்மா* (1943), *பூல்* (1945) மற்றும் *ஹுமாயூன்* (1945) போன்ற படங்களுடன் இருந்தன. இந்தியப் பிரிவினைக்கு முன்னர் இவரது கடைசி படம் *ராஜ்புதானி* (1946), இதில் இவர் ஒரு துணை வேடத்தில் நடித்தார். பிரிவினைக்குப் பிறகு இவர் இந்தியாவில் இருக்க முடிவு செய்தார். மேலும் 1940கள், 1950கள், 1960கள், 1970கள், 1980களின் முற்பகுதி வரை இவர் நடித்தார். *ஹலகு* (1956), *சல்தி கா நாம் காடி* (1958), *காகாஸ் கே பூல்* (1959), *தாஜ்மஹால்* (1963) (இதற்காக சிறந்த துணை நடிகைக்கான பிலிம்பேர் விருதைப் பெற்றார்), *டோ ரஸ்தே* (1969), *பக்கீசா* (1972). *ரசியா சுல்தான்* (இதில் இவர் பேரரசி ஷா துர்கானாக நடித்தார்) (1983) போன்ற வெளியீட்டிற்குப் பிறகு 1983 ஆம் ஆண்டில் இவர் ஓய்வு பெற்றார்.
# வீணா (நடிகை)

## இறப்பு

திரையுலகிலிருந்து 21 வருட ஓய்வுக்குப் பிறகு 2004ஆம் ஆண்டில் மும்பையில் தனது 78 வயதில் இறந்தார்.
# டால்பி டிஜிட்டல்

**டால்பி டிஜிட்டல்** அல்லது **டால்பி ஏ.சி-3** என்பது **டால்பி ஆய்வகங்களில்** உருவாக்கப்பட்ட ஒலி அமுக்கத் தொழில்நுட்பமாகும். இன்று பரவலாக ஒலிபரப்ப டால்பி தொழில்நுட்பமே மிகுதியாகப் பயன்படுகிறது.
# டால்பி டிஜிட்டல்

## பதிப்புகள்

**டால்பி டிஜிட்டல்** என்பது ஒலிபரப்பப் **பொதுவாக பயன்படும் பதிப்பாகும்.** ஆறு ஒலி அலைவரிசைகள் கொண்ட இப்பதிப்பில் இரண்டு பயன்முறைகள் உள்ளன. 20 Hz முதல் 20000 Hz வரையிலான அதிர்வெண் ஒலிகளை சாதாரண ஒலிவாங்கிகளில் இடது, வலது, மையம், இடஞ்சூழ் மற்றும் வலஞ்சூழ் பகுதிகளில் ஒலி கேட்குமாறு அலைவரிசையை ஒலிபரப்புதல் ஒரு பயன்முறை. ஒரே அலைவரிசையில் 20 Hz முதல் 20000 Hz வரையிலான அதிர்வெண் ஒலிகளை அப்படியே ஒலிபரப்புதல் மற்றொரு பயன்முறை. தனியொலி மற்றும் சூழொலி ஆகியவைகளும் மிண்ணனு பயன்முறைகளாக உள்ளன. டால்பி டிஜிட்டல் 48 Hz அதிர்வெண் ஒலியை மாதிரி விகிதமாகக் கொண்ட ஒலிபரப்பையும் ஆதரிக்கிறது.  
டால்பி டிஜிட்டலின் பிற பெயர்கள் **டிடி, டால்பி டிஜிட்டல் 5.1, ஏசி-3, ஏ.டி.எஸ்.சி ஏ/52** ஆகியவை ஆகும். டால்பி டிஜிட்டல் பெறுவதினூடே கீழ்வருமாறு நீட்டிப்புகளையும் உடன்பெற முடியும்.
# டால்பி டிஜிட்டல்

## பதிப்புகள்

### டால்பி டிஜிட்டல் எக்ஸ்

டால்பி டிஜிட்டல் எக்ஸ் எனப்படுவது டால்பி டிஜிட்டலின் ஊடே வரும் நீட்டிப்பாகும். அதாவது டால்பி டிஜிட்டலின் மூலம் ஐந்து அலைவரிகள் வழியே 5.1 சூழொலியில் ஒலிபரப்புவதையே, டால்பி டிஜிட்டல் எக்ஸ் பயன்படுத்தி 6.1 அல்லது 7.1 ஆகிய அலைவரிசைகளில் ஒலிபரப்ப முடியும்.
# டால்பி டிஜிட்டல்

## பதிப்புகள்

### டால்பி டிஜிட்டல் சரௌண்ட் எக்ஸ்

இது டால்பி டிஜிட்டல் எக்ஸ் நீட்டிப்பின் மேம்படுத்தப்பட்ட பதிப்பாகும். இதன் மூலம் 6.1 மற்றும் 7.1 ஆகிய அலைவரிசைகளில் கூடுதல் சூழொலி மூலம் ஒலிப்பரப்ப முடியும். இந்த சூழொலி ஆனதை மற்ற அலைவரிசைகளில் இருந்து தனியாய்க் கேட்டணுர முடியும். பெரும்பாலான இலக்கமுறைப் பல்திறவாற்றல் வட்டுகளில் இந்த நீட்டிப்பை விருப்பமாகத் தேர்வு செய்ய முடியும்.
# டால்பி டிஜிட்டல்

## பதிப்புகள்

### டால்பி டிஜிட்டல் லைவ்

டால்வி டிஜிட்டல் லைவ் என்பது நேரலையில் ஒலியை டால்பி வடிவத்தில் ஒலிபரப்பப் பயன்படும் தொழில்நுட்பமாகும். இது காணொலி விளையாட்டு உருவாக்கத்தில் பெரும்பாலும் பயன்படுகிறது. கணினியில் இருந்து பெறப்படும் எந்தவொரு ஒலியையும் டால்பி டிஜிட்டல் 5.1 ஆக மாற்றும் திறன் பெற்ற இந்த பதிப்பால், தரவுகளை ஒரு நொடிக்கு 640 கிலோபைட்டுகள் வீதம் பரிமாற்றிக் கொள்ள முடியும்.
# டால்பி டிஜிட்டல்

## பதிப்புகள்

### டால்பி டிஜிட்டல் ப்ளஸ்

இ-ஏசி-3 என்று அழைக்கப்படும் இப்பதிப்பினால் ஏசி-3 பதிப்பைக்காட்டிலும் துரிதமாகச் செயல்படவும் மிகுதியான தரவு பரிமாற்றத்தைக் கையாளவும் (நொடிக்கு 6.144 மெகாபைட்டுகள் வரை) 15.1 வரையிலான அலைவரிகளை ஏற்பிக்கவும் முடியும். இ-ஏசி-3 கோடெக்கினால் ஏசி-3 கோடக்கில் வேயப்பட்ட ஒலிகளை அமுக்கவும் மாற்றி அமைக்கவும் முடியும்.
# டால்பி டிஜிட்டல்

## பதிப்புகள்

### டால்பி ஏசி-4

டால்பி ஏசி-3 மற்றும் டால்பி டிஜிட்டல் பிளஸ்ஸின் மேம்படுத்தப்பட்ட பதிப்பாக வெளியானது டால்பி ஏசி-4. 5.1 முதல் 7.1.4 ஆகிய அலைவரிசைகள் வரைக் கையாளும் திறன் பெற்ற இப்பதிப்பு முன்சொன்ன பதிப்புகளைக் காட்டலும் 50 விழுக்காடு திறமையானது.
# டால்பி டிஜிட்டல்

## பதிப்புகள்

### டால்பி ட்ரூ ஹெச்டி

டால்பி ட்ரூ ஹெச்டி எனப்படுவது அனைத்திலும் மேம்பட்ட பதிப்பாகும். இது **மெரிடியன் லால்லெஸ் பேக்கேஜிங்** என்ற தொழில்நுட்பத்தின் உதவியுடன் உருவாக்கப்பட்டுள்ளதால் தரவு பரிமாற்றத்தின் போது இழப்பே இல்லாமல் மேம்பட்ட ஒலி கோடெக்கைப் பயன்படுத்தி ஒலியைப் பரப்புகிறது. 24 பிட்டு ஆழம் வரை ஒலியை ஊடுருவிப் பரப்பும் இதனால் 192 kHz வரையிலான ஒலி அதிர்வெண் மாதிரி விகிதம் வரை ஏற்றுக் கொள்ள முடியும். ஒரு நொடிக்கு 18 மெகாபைட்டுகள் வரை தரவு பரிமாற்றக் கூடிய இது, 16 அலைவரிசைகள் வரை பயன்படுத்துகிறது.
# டால்பி டிஜிட்டல்

## அமைத்தல்

டால்பி டிஜிட்டலில் தேவைக்கேற்ப அலைவரிசைகளை பொருத்த கீழுள்ள தகவல் பயன்படும். இணைத்தல் கம்பிவடங்கள் மூலம் நிகழ்த்தப்பட வேண்டும்.  
- டால்பி டிஜிட்டல் 1/0 - தனியொலி (மையத்தில் மட்டும் கேட்கும்)
- டால்பி டிஜிட்டல் 2/0 - 2 அலைவரிசைகளில் சூழொலி (இடதிலும் வலதிலும் கேட்கும்)
- டால்பி டிஜிட்டல் 3/0 - 3 அலைவரிசைகளில் சூழொலி (இடதிலும் வலதிலும் மையத்திலும் கேட்கும்)
- டால்பி டிஜிட்டல் 2/1 - 2 அலைவரிசைகளில் சூழொலியும் 1 அலைவரிசையில் தனியொலியும் கேட்கும் (இடதிலும் வலதிலும் சுற்றிலும் கேட்கும்)
- டால்பி டிஜிட்டல் 3/1 - 3 அலைவரிசைகளில் சூழொலியும் 1 அலைவரிசையில் தனியொலியும் கேட்கும் (இடதிலும் வலதிலும் மையத்திலும் சுற்றிலும் கேட்கும்)
- டால்பி டிஜிட்டல் 3/2 - 5 அலைவரிசைகளில் சூழொலி (இடம், வலம், மையம், இடஞ்சூழ் மற்றும் வலஞ்சூழ் பகுதிகளில் கேட்கும்)  
இவற்றுடன் குறையதிர்வெண் தாக்கம் என்கிற விருப்பப் பயன்பாடும் உள்ளது. இது டால்பி டிஜிட்டல் எக்ஸ் நீட்டிப்பைப் பயன்படுத்தி சூழொலி அலைவரிசையின் மூலம் (பின்னால் கேட்கும்) ஒலி பரப்பிடும்.
# விந்தை (திரைப்படம்)

**விந்தை** (*Vindhai*) என்பது 2015ஆம் ஆண்டு வெளியான இந்திய தமிழ் நகைச்சுவை நாடகத் திரைப்படம் ஆகும். லாரா இயக்கி இப்படத்தில் மகேந்திரன், மனீஷாஜித் ஆகியோர் நடித்ததுள்ளனர்.
# விந்தை (திரைப்படம்)

## நடிகர்கள்

- மகேந்திரன் கார்த்தியாக
- மனீஷாஜித் காவ்யாவாக
- மனோபாலா
- எம். எசு. பாசுகர் தமிழ் ஆய்ந்த நல்லனாக
- காதல் சரவணன்
- சிசர் மனோகர்
- முத்துக்காளை
- நெல்லை சிவா
- மகாநதி சங்கர் காவல் ஆய்வாளராக
- டி.கே.எஸ்
- செந்தில்குமாரி
# விந்தை (திரைப்படம்)

## தயாரிப்பு

இப்படத்தை இதற்கு முன்பு *வர்ணம்* (2011) என்ற படத்தை இயக்கிய லாரா இயக்கியுள்ளார். சிறைக்கு அனுப்பப்படும் ஓர் இளம் தம்பதியினரைப் பற்றிய படம் இது ஆகும். முன்னாள் குழந்தை நட்சத்திரங்களான மகேந்திரன், மனிஷாஜித் ஆகியோர் இப்படத்தில் முக்கிய வேடங்களில் நடித்துள்ளனர்.
# விந்தை (திரைப்படம்)

## வெளியீடு

*டைம்ஸ் ஆப் இந்தியா* இந்த படத்திற்கு ஐந்து நட்சத்திரங்களில் ஒன்றை அளித்து எழுதியது, "இந்த படத்தின் கதையானது எழுத்தில் நல்லதாக இருக்கும். ஆனால் எழுத்தை திரைப்படத் தயாரிப்பாக மாற்றியது மிகவும் மோசமானதாக உள்ளது " என்றது.
# துணை முதல்வர் (திரைப்படம்)

**துணை முதல்வர்** (*Thunai Mudhalvar*) என்பது 2015 ஆம் ஆண்டு வெளியான இந்திய தமிழ் அரசியல் நையாண்டித் திரைப்படம் ஆகும். பாக்யராஜ் எழுதி ஆர். விவேகானந்தன் இயக்கிய இப்படத்தில் ஜெயராம் முக்கியக் கதாபாத்திரத்தில் நடித்துள்ளார். சுவேதா மேனன், பாக்யராஜ், சந்தியா உள்ளிட்டோர் பிற வேடங்களில் நடித்துள்ளனர். படத்திற்கான இசை நான்கு வெவ்வேறு இசை அமைப்பாளர்களால் அமைக்கப்பட்டது. படம் ஏப்ரல் 2015 இல் எதிர்மறையான விமர்சனங்களுடன் வெளியானது.
# துணை முதல்வர் (திரைப்படம்)

## நடிகர்கள்

- ஜெயராம் சின்னபாண்டியாக
- சந்தியா ருக்மணியாக
- சுவேதா மேனன் தங்கமாக
- பாக்யராஜ் பெரியபாண்டியாக
- ஜூனியர் பாலையா
- தருண் குமார்
- மோகன் ராமன்
- கோவை செந்தில்
- நெல்லை சிவா
- மனோபாலா
- டி. பி. கஜேந்திரன்
- இநங்கநாதன்
- செம்புலி ஜெகன்
- கௌதம் (விஜித்)
- கோஷர்
# துணை முதல்வர் (திரைப்படம்)

## தயாரிப்பு

2013 சனவரியில் பாரதிராஜாவின் *அன்னக்கொடி* படத்தின் (2013) இசை வெளியீட்டு நிகழ்ச்சியின் போது, பாக்கியராஜ், *துணை முதல்வர்* என்ற படத்தின் திரைக்கதைப் பணியில் ஈடுபட்டு வருவதாகவும், இந்த படத்திற்கான நடிகர்கள் தேர்வு இறுதி செய்யப்பட்டு வருவதாகவும் அறிவித்தார். இந்த படத்தின் பணிகள் 2013 திசம்பரில் தொடங்கப்பட்டது, ஜெயராம் பாக்யராஜுடன் முக்கியக் கதாபாத்திரத்தில் தோன்றுவதற்கு ஒப்பந்தம் செய்யப்பட்டார். அதே நேரத்தில் அறிமுக இயக்குநர் விவேகானந்தன் படத்தை இயக்கினார். சுவேதா மேனன் தமிழ் திரைப்படத் துறையில் அவரது நான்காவது திரைப்படமான இதில், ஒப்பந்தம் செய்யப்பட்டார். மேலும் மீனாட்சியும் ஒப்பந்தம் செய்யபட்டார். இந்த படத்தின் படப்பிடிப்பானது பொள்ளாச்சி<nowiki/>யில் தொடங்கியது.  
பாக்யராஜ் பெரும்பாலும் படத்தின் திரைக்கதை, வசனங்களை படப்பிப்பு காலத்திலேயே மாற்றுபவர். மீனாட்சி பின்னர் இந்த படத்திலிருந்து விலகினார், அவருக்கு பதிலாக இந்த படத்தில் ஜெயராமின் மனைவியாக நடிக்க சந்தியா ஒப்பந்தம் செய்யப்பட்டார்.
# துணை முதல்வர் (திரைப்படம்)

## இசை

இப்படத்திற்கு ஜெய்; பாலாஜி; பிரதீப்ஹரிஷ்-ஜெய் ஆகியோர் இசையமைத்தனர்.
# துணை முதல்வர் (திரைப்படம்)

## வெளியீடு

இந்த படம் ஏப்ரல் 2015 இல் எதிர்மறையான விமர்சனங்களுடன் வெளியானது. தி டைம்ஸ் ஆஃப் இந்தியாவின் ஒரு விமர்சகர் "முழு படமும் மோசமாக தயாரிக்கப்பட்ட சில தொலைக்காட்சி தொடர்களைப் போல உணர வைக்கிறது" என்று குறிப்பிட்டார், குறிப்பாக படத்தின் பெண்கள் சித்தரிக்கப்பட்ட விதத்தை விமர்சித்தார்.
# விக்கிப்பீடியா:Statistics/weekly/7-Mar-2021
| 215 | 212.104.237.65 | 0 | 1 | 0 | 0 | 0 | 0 | 0 | 1 | 333 |  |
| 216 | 2402:4000:2081:2C17:B878:25CE:574D:99BB | 0 | 1 | 0 | 0 | 0 | 0 | 0 | 1 | 4 |  |
| 217 | Hasley | 0 | 1 | 0 | 0 | 0 | 0 | 0 | 1 | 0 |  |
| 218 | 2401:4900:4C15:69EF:CD01:E8E2:CAC2:9DF | 0 | 1 | 0 | 0 | 0 | 0 | 0 | 1 | 209 |  |
| 219 | 157.51.182.197 | 0 | 1 | 0 | 0 | 0 | 0 | 0 | 1 | 72 |  |
| 220 | 106.211.214.177 | 0 | 1 | 0 | 0 | 0 | 0 | 0 | 1 | 16 |  |
| 221 | 2404:E801:2001:3823:2452:3E30:F586:5EDB | 0 | 1 | 0 | 0 | 0 | 0 | 0 | 1 | 0 |  |
| 222 | ஆண்டாள் | 0 | 1 | 0 | 0 | 0 | 0 | 0 | 1 | 6 |  |
| 223 | 2401:4900:4DD3:6FBA:D1CC:F190:DB78:3B48 | 0 | 1 | 0 | 0 | 0 | 0 | 0 | 1 | 0 |  |
| 224 | Ra848975 | 0 | 1 | 0 | 0 | 0 | 0 | 0 | 1 | 133 |  |
| 225 | Fippe | 0 | 1 | 0 | 0 | 0 | 0 | 0 | 1 | 1 |  |
| 226 | 2409:4072:21F:D405:6BED:1179:1B17:4453 | 0 | 1 | 0 | 0 | 0 | 0 | 0 | 1 | 0 | } |
# கலை வேந்தன்

**கலை வேந்தன்** (*Kalai Vendhan*) என்பது 2015ஆம் ஆண்டு வெளியான இந்திய தமிழ் அதிரடி நாடகத் திரைப்படம் ஆகும். ஆர். கே. பரசுராம் எழுதி இயக்கிய இப்படத்தில், அஜய், சனம் ஷெட்டி ஆகியோர் முக்கிய வேடங்களில் நடித்துள்ளனர். இப்படமானது 7 ஆகத்து 2015 அன்று வெளியானது.
# கலை வேந்தன்

## நடிகர்கள்

- அஜய் கலையாக
- சனம் ஷெட்டி மலராக
- கலாபவன் மணி
- மனோபாலா
- டி. பி. கஜேந்திரன்
- அனு மோகன்
- தலைவாசல் விஜய்
- நளினி
- யுவராணி
- ஆர்த்தி
- மஞ்சு
- எஸ். கமலக்கண்ணன்
- சம்பத் ராம்
- தண்டபாணி (நடிகர்)
- காதல் சுகுமார்
- நெல்லை சிவா
- அம்பானி சங்கர்
# கலை வேந்தன்

## தயாரிப்பு

படத்தின் முக்கிய கருப்பொருளாக வோவினம் என்ற வியட்நாமிய தற்காப்புக் கலையை அடிப்படையாக உள்ளது. இந்த படத்தில் இரட்டை வேடங்களில் நடிக்க சனம் ஷெட்டி ஒப்பந்தமானார். 1970களில் இருந்து வந்த ஒரு பாரம்பரிய பெண் மற்றும் ஒரு நவீன கால கல்லூரி மாணவி என இருவேடங்களை ஏற்றார். சனம் தனது நடிப்பு வாழ்க்கையில் முதல்முறையாக சண்டைக் காட்சிகளில் நடித்தார். மேலும் சண்டைக் காட்சிகளில் டூப் வைத்துக் கொள்ளாமல் தானே நடித்தார். இப்படத்தின் சண்டைக் காட்சிகள் மதுரை சுற்றியுள்ள காடுகளில் படமாக்கப்பட்டன.
# கலை வேந்தன்

## இசை

படத்ததிற்கான இசையை சிறீகாந்து தேவா அமைத்தார்.
# கலை வேந்தன்

## வெளியீடும் வரவேற்பும்

படம் 7 ஆகத்து 2015 அன்று வெளியானது. எண்டர்டெயின்மெண்ட் போர்ட்டல் இஃப்லிக்ஸ்.இன் விமர்சகர் இந்த படத்திற்கு நேர்மறையான விமர்சனத்தை அளித்தார், இயக்குநர் "தற்காப்பு தற்காப்புக் கலைகளை மையமாகக் கொண்ட ஒரு கதையுடன் ஒரு முழுமையான பொழுதுபோக்கு படத்தை உருவாக்க முயற்சித்தார்." என குறிப்பிட்டார்.
# பால்கன் கழுதை

**பால்கன் கழுதை** (*Balkan donkey*) அல்லது **மலை கழுதை**, , பால்கன் குடாவில் தோன்றிய கழுதையின் இனமாகும். இது செர்பியா மற்றும் மொண்டெனேகுரோவிலிருந்து வந்ததாகத் தெரிவிக்கப்பட்டுள்ளது.  
சசாவிகா ரிசர்வ், ஸ்ரேம்ஸ்கா மிட்ரோவிகா, செர்பியாவில் உள்ள சுமார் 120 பால்கன் கழுதைகள் உலகின் மிக விலையுயர்ந்த பாலாடைக்கட்டியான, புல் சீஸ் தயார் செய்யப் பயன்படுத்தப்பட்டது.
# வார்ப்புரு:தகவற்சட்டம் செய்யுள்

|bodyclass= vevent
|title = <span></span><span title="ctx_ver=Z39.88-2004&rft_val_fmt=&rft.genre=book&rft.btitle=}}}}}}}}">&nbsp;</span>  
| subheader = }
| subheader2 =
| subheaderstyle = font-weight:bold;  
|image = |alt=}}}
|caption =  
|label2 = தலைப்பு
|data2 =
|label3 = பாவெண்
|data3 = }
|label4 = பாவகை
|data4 = }
|label5 = அதிகாரம்
|data5 = }
|label6 = இயல்
|data6 = }
|label7 = பிரிவு
|data7 = }
|label8 = நூல்
|data8 = }
|label9 = இயற்றியவர்
|data9 = }
|label10 = மொழி
|data10 = }
|label11 = முன்னர்
|data11 = }
|label12 = அடுத்து
|data12 = }
|label13 = விக்கிமூலம்
|data13 =
}}<noinclude>  
</noinclude>
# சைப்ரஸ் கழுதை

**சைப்ரஸ் கழுதை** (*Cyprus donkey*) என்பது மத்திய தரைக்கடல் தீவான சைப்ரசினைச் சார்ந்த கழுதை இனமாகும். இரண்டு முக்கிய விகாரங்கள் உள்ளன: வெளிறிய வயிற்றுடன் அடர் நிற வண்ணத்துடன் ஐரோப்பிய வம்சாவளியைச் சார்ந்த ஒன்று; மற்றொன்று சிறிய சாம்பல் நிற ஆப்பிரிக்க வகை. இந்த வகை மொத்த மக்கள்தொகையில் சுமார் 20% ஐ கொண்டுள்ளது. இது 2002இல் சுமார் 2200 முதல் 2700 வரை இருக்கலாம் என மதிப்பிடப்பட்டது.  
துருக்கியின் கட்டுப்பாட்டில் உள்ள சைப்ரசின் வடக்குப் பகுதியில் உள்ள கார்பாசு தீபகற்பத்தில் சில நூற்றுக்கணக்கான சைப்ரஸ் கழுதைகள் வாழ்கின்றன. 1974இல் துருக்கிய படையெடுப்பின் போது கிரேக்க சைப்ரியாட் விவசாயிகளால் இவை இங்கு விடப்பட்டன. 2008ஆம் ஆண்டில், கிரேக்க மற்றும் துருக்கிய சைப்ரியாட்சு குழு ஒன்று இந்த விலங்குகளை அழிவிலிருந்து காப்பாற்ற ஏற்பாடு செய்தது. இருப்பினும் இவற்றில் பத்து பேர் சுட்டுக் கொல்லப்பட்டனர்.
# உற்பத்திச் சக்திகள்

**உற்பத்திச் சக்திகள்** (*Productive forces*) என்பது மார்க்சியத்தின் மையக்கருத்துகளில் ஒன்று. கார்ல் மார்க்ஸ் மற்றும் பிரடெரிக் ஏங்கெல்சு ஆகியோரால் இச்சிந்தனை உருவாக்கப்பட்டது. உற்பத்தி சக்திகளின் வளர்ச்சிதான் உற்பத்தி உறவுகளின் மாற்றத்திற்கான அடிப்படை என்பதை உற்பத்திச் சக்திகள் கோட்பாடு (Theory of Productive Forces) என்று அழைக்கிறோம். உற்பத்திச் சக்திகளின் வளர்ச்சியானது, வரலாற்று மாறுதல்களை உருவாக்குவதில் முக்கியப் பங்கு பெறுகிறது. அறிவியலும் உயர்தொழில் நுட்பமும் கொண்ட உற்பத்திச் சக்திகள் கோட்பாட்டைத் தீவிரமாக ஆதரித்தவர்கள் சீன நாட்டிலிருந்த டெங் குழுவினர். இந்த உற்பத்திச் சக்திகள் கோட்பாட்டை மிகவும் பிற்போக்கான கோட்பாடென்று சொல்லி மா சே துங் எதிர்த்தார்.
# பதால பூதேவி

**பதால பூதேவி** (Padala Bhudevi) இந்தியாவைச் சேர்ந்த இவர், தனது சவாரா சமூகப் பெண்களை தொழில்முனைவோராவதற்கும், அவர்களது குடும்ப உணவை மேம்படுத்தவும் உதவுகிறார். 2020 மார்ச்சில் இவருக்கு நாரி சக்தி விருது வழங்கப்பட்டது.
# பதால பூதேவி

## வாழ்க்கை

பூதேவி ஆந்திராவின் விசாகப்பட்டினத்தின் சீதாம்பேட்டை பகுதியில் வசிக்கும் சவாரா பழங்குடி சமூகத்தைச் சேர்ந்தவர். இவர் தனது பதினொரு வயதில் திருமணம் செய்து கொண்டார். விரைவில் மூன்று மகள்களைப் பெற்றார். இவர் தனது புதிய குடும்பத்தினரால் மனரீதியாகவும், உடல் ரீதியாகவும் துன்புறுத்தப்பட்டார். இவரது கணவர் இவரை விட்டு வெளியேறினார். பின்னர், "ஆதிவாசி விகாஸ் அறக்கட்டளை"யை நடத்தி வந்த தனது தந்தையுடன் சேர்ந்து 1984இல் அவருக்கு உதவ ஆரம்பித்தார். இவர் "ஒருங்கிணைந்த பழங்குடியினர் மேம்பாட்டு நிறுவனத்துடன்" (ஐ.டி.டி.ஏ) பணிபுரிந்தார். மேலும் பெண்கள் மற்றும் குழந்தைகளின் உணவை மேம்படுத்த அவர்களுக்கு உதவி வருகிறார்.
# பதால பூதேவி

## விருது

இவரது பணியினை அங்கீகரித்து மார்ச் 2020 இல் இவர் இந்தியாவில் பெண்களுக்கான மிக உயர்ந்த விருதான நாரி சக்தி விருதினை இந்தியக் குடியரசுத் தலைவர் ராம் நாத் கோவிந்திடமிருந்து பெற்றார். இவ்விழாவில், பிரதமர் நரேந்திர மோதி பெண்கள் மற்றும் விதவைகளுக்கு ஒரு தொழில்முனைவோராக எப்படி இருக்க வேண்டும் என்பதற்கு முன்மாதிரியாக செயல்படுவதை பாராட்டினார்.
# அரிஃபா ஜான்

**ஆரிஃபா ஜான்** (Arifa Jan) (பிறப்பு 1987கள்) இந்தியாவின் காஷ்மீரின் ஸ்ரீநகரைச் சேர்ந்த கம்பளி தயாரிப்பதற்கான ஆர்வலர் ஆவார். இவருக்கு 2020 சனவரி 8 அன்று நாரி சக்தி விருது வழங்கப்பட்டது.
# அரிஃபா ஜான்

## வாழ்க்கை

இவர் 1987களில் பிறந்தார். நாம்தா என்று அழைக்கப்படும் கம்பளி தயாரிக்கும் காஷ்மீர் கலையை புதுப்பிப்பதில் இவர் அறியப்படுகிறார். 11ஆம் நூற்றாண்டிலிருந்து நாம்தா விரிப்புகள் செய்யப்பட்டு வருகின்றன. அவை நெய்யப்படுவதில்லை. ஆனால் கைகளால் உருவாக்கப்படுகின்றன. கம்பளி இழைகளின் அடுக்குகள் ஒன்றாக சேர்த்து பின்னர் பிரகாசமாக பூத்தையல் முறையில் செய்யப்படுகின்றன. ஸ்ரீநகரின் பழைய பகுதிகள் இதற்கு பெயர் பெற்றவை.
# அரிஃபா ஜான்

## பணி

அவர் 25 பணியாளர்களைக் கொண்டு மூன்று உற்பத்தி செய்யும் மையங்களை உருவாக்கியுள்ளார். மேலும் 100 பெண்களுக்கு இந்த விரிப்புகளை தயாரிக்க பயிற்சி அளிக்கப்பட்டுள்ளது. ஸ்ரீநகரின் பழைய பகுதியில் செகிதாஃபர் என்ற இடத்தில் முதலில் ஒரு உற்பத்தி மையம் அமைக்கப்பட்டது. பின்னர் ஸ்ரீநகர், நூர்பாக் மற்றும் நாவா கடல் ஆகிய இரண்டு பகுதிகளிலும் இதே போன்ற அமைப்புகளை உருவாக்கினார். அன்றைய தினம் இவரது பெயரில் "அற்புதமான ஏழு" என்று பிரதமர் டுவிட் செய்த ஏழு பேர்களில் இவரும் ஒருவர். குடியரசுத் தலைவர் ராம் நாத் கோவிந்த் இவருக்கு நாரி சக்தி விருது விருதை வழங்கியபோது இவரது பணி அங்கீகரிக்கப்பட்டது. புது தில்லியில் நடந்த சர்வதேச மகளிர் தினத்தன்று இந்த விருதுகள் வழங்கப்பட்டன.
# மாளவிகா ஐயர்

**மாளவிகா ஐயர்** (Malvika Iyer) (பிறப்பு: 1989 பிப்ரவரி 18) இந்தியாவைச் சேர்ந்த இவர் ஒரு மாற்றுத்திறனாளியும், வெடிகுண்டு விபத்திலிருந்து தப்பியவரும், ஒரு சமூக சேவகரும், சர்வதேச ஊக்கமூட்டும் பேச்சாளரும், மாற்றுத்திறனாளிகளின் உரிமை ஆர்வலரும் ஆவார். அவர்கள் அனைவரையும் உள்ளடக்கிய சமூகத்தை உருவாக்கப் பணியாற்றுகிறார். இவர் 2017 ஆம் ஆண்டில் சென்னை சமூகப் பணி பள்ளியிலிருந்து சமூகப்பணியில் முனைவர் பட்டம் பெற்றார்.இவரது முனைவர்ளை மாற்றுத் திறனாளிகளை இழிவுபடுத்துவது பற்றியதாகும்.
# மாளவிகா ஐயர்

## ஆரம்ப வாழ்க்கை

மாளவிகா 1989 பிப்ரவரி 18 அன்று தமிழ்நாட்டின் கும்பகோணத்தில், பி. கிருஷ்ணன், ஹேமா தம்பதியினருக்கு மகளாகப் பிறந்தார். இவரது ராஜஸ்தானின் பிகானேரில் தந்தை நீர்வழங்கல் துறையில் பொறியாளராக பணிபுரிந்து வந்தார். 2002 மே 26 தனது 13 வயதில், பிகானேரில் உள்ள தனது வீட்டில் நடந்த குண்டு வெடிப்பு காரணமாக இவரது இரு கைகளிலும் கால்களிலும் பலத்த காயம் ஏற்பட்டது. மேலும், பல எலும்பு முறிவுகளும், நரம்பு முடக்கமும், உணர்வின்மை உள்ளிட்ட பல பக்க விளைவுகள் ஏற்பட்டது. சென்னையில் 18 மாதங்கள் மருத்துவமனையில் அனுமதிக்கப்பட்ட பின்னர் (பல அறுவை சிகிச்சைகள் நடத்தப்பட்டது), இவர், ஊன்றுகோல் உதவியுடன் நடக்கத் தொடங்கினார். மேலும் செயற்கைக் கைகள் பொருத்தப்பட்டது.  
மருத்துவமனையில் இருந்தபோது, தனது பத்தாம் வகுப்புத் தேர்வை ஒரு தனித்தேர்வராக எழுதினார்.
# மாளவிகா ஐயர்

## செயல்பாடுகள்

இவர், 2013இல் TEDxYouth @ Chennai என்ற நிகழ்ச்சியில் பேச அழைக்கப்பட்டார். இந்த அனுபவத்தை ஒரு ஊக்கமளிக்கும் பேச்சாளராக தனது வாழ்க்கையின் தொடக்கமாக இவர் கருதுகிறார். பின்னர், நியூயார்க் நகரின் ஐக்கிய நாடுகள் சபை இந்திய மேலாண்மை நிறுவனம், கோழிக்கோடு, நோர்வே, இந்தோனேசியா தென்னாப்பிரிக்கா , சிங்கப்பூர் போன்ற இடங்களில் தனது உரைகளைத் தொடர்ந்தார். பள்ளிகள், கல்லூரிகள், தனியார் நிறுவனங்கள், அரசு சாரா நிறுவனங்கள், மற்றும் இளைஞர் மன்றங்களில் தனது ஊக்கப் பேச்சுக்கள் மற்றும் உணர்திறன் பட்டறைகள் மூலம், உலகளாவிய வடிவமைப்பு, அணுகக்கூடிய பொது இடங்கள் பற்றிய விழிப்புணர்வை ஏற்படுத்த முயன்றார். மேலும், ஊனமுற்ற இளைஞர்களின் பங்கேற்பு பற்றிய விழிப்புணர்வை ஏற்படுத்த முயன்றார்.  
மாற்றுத் திறனாளிகள் தங்களது உடல் சார்ந்து நேர்மறையான எண்ணம் பற்றிய விழிப்புணர்வை ஏற்படுத்துவதற்கும் இவர் பணியாற்றியுள்ளார். இவர் 2013இல் இந்தியக் குழு உச்சி மாநாட்டை நடத்தினார். மாற்றுத் திறனாளிகள் எளிதில் அணியக்கூடிய வகையில் ஆடை வடிவமைப்பை முன்னெடுத்த இவர், சென்னை, தேசிய உடையலங்கார தொழில்நுட்பக் கல்லூரியும், திறன் அறக்கட்டளையும் நடத்திய நிகழ்ச்சியில் கலந்து கொண்டார். மாற்றுத் திறனாளிகளுக்கு உரிய ஆடைகளை வடிவமைக்க வேண்டியதன் அவசியத்தை இவர் வலியுறுத்தினார். 2014 ஆம் ஆண்டில், உலக பொருளாதார மன்றத்தின் முன்முயற்சியான குளோபல் ஷேப்பர்ஸ் சமூகத்தின் சென்னை மையத்திற்கு உலகளாவிய வடிவமைப்பாளராக இவர் தேர்ந்தெடுக்கப்பட்டார்.  
ஐக்கிய நாடுகள் சபையின் இளைஞர் மற்றும் பாலின சமத்துவம் குறித்த இளைஞர் மேம்பாட்டு செயற்குழுவின் வலையமைப்பில் சேர்ந்தார். மார்ச் 2017 இல் நியூயார்க்கில் உள்ள ஐக்கிய நாடுகள் சபையில் உரை நிகழ்த்தவும் அழைக்கப்பட்டார். அக்டோபர் 2017 இல், புதுதில்லியின் தாஜ் விடுதியில் நடைபெற்ற உலக பொருளாதார மன்றத்தின் இந்திய பொருளாதார உச்சி மாநாட்டிற்கு இணைத் தலைவராக அழைக்கப்பட்டார்.
# மாளவிகா ஐயர்

## அங்கீகாரம்

சர்வதேச மகளிர் தினத்தை முன்னிட்டு 8 மார்ச் 2018 அன்று இந்தியக் குடியரசுத் தலைவர் ராம் நாத் கோவிந்திடமிருந்து மகளிர் அதிகாரமளிப்பதில் சிறப்பான பங்களிப்பு செய்ததற்காக பெண்களுக்கான மிக உயர்ந்த கௌரவமான நாரி சக்தி விருதினைப் பெற்றார். மார்ச் 8, 2020 அன்று, ஆண்டில் அனைத்துலக பெண்கள் நாள் அன்று இவர் இந்தியப் பிரதமரின் டுவிட்டர் கணக்கில் இவர் இடம் பெற்றார்.